

**Kandidater til menighetsrådsvalget i Høybråten, Fossum og Stovner menighet**

Menighetsrådet i Høybråten, Fossum og Stovner menighet har nominert følgende kandidater til menighetsrådsvalget 2019:

1. **Kirsten Antonie Jensen Landsverk, 65 år**
* bor i Grindbakken, og er pensjonist. Jeg har tidligere arbeidet som sykepleier/sykepleielærer.

Jeg vil styrke, utvikle og ivareta de ulike tilbud menigheten har i dag. Jeg ønsker å videreutvikle tilbudet til barn og unge mht trygge fellesskapsarenaer, og spre det kristne budskap.

1. **Hanne Gurine Aanensen, 43 år**
* bor i Tangerudbakken. Jeg arbeider som teamleder.

Jeg er opptatt av aktiviteter for barn og unge. Videre ønsker jeg fortsatt å delta i arbeidet med den årlige julemessa. Det er viktig for meg å arbeide for å øke interessen for kirken og det den har å tilby for de som bor i menigheten.

1. **Knut Ragnvald Moe, 76 år**
* bor i Tjonerudveien, og er pensjonist. Jeg har tidligere arbeidet som ingeniør.

Jeg er opptatt av samarbeid og ønsker å arbeide for at alle skal føle seg velkommen i menigheten, i kirkene og i de forskjellige aktivitetene.

1. **Aase Britt Andersen, 67 år**
* bor i Oddvar Solbergs vei, og er pensjonist. Jeg arbeider fortsatt som menighetssekretær.

Jeg vil arbeide for et godt miljø og en kirke som er inkluderende og åpen for alle. Jeg ønsker å styrke det gode arbeidet som er etablert – særlig ungdomsarbeidet.

1. **Anette Marie Bøe Thorkildson, 49 år**
* bor i Høybråtenveien.

Jeg har stilt meg til disposisjon for å delta i videreutvikling av det pågående menighetsrådsarbeidet.

1. **Kenneth Fløistad Ellefsen, 37 år**
* bor i Ospelia, Hagan. Jeg arbeider som høyskolelektor og stipendiat.

Jeg er opptatt av gudstjenesteliv og gudstjenestedeltagelse, samt diakoni og sjelesorg.

Jeg ønsker å arbeide for et ennå sterkere diakonalt arbeid i menigheten, som kan bidra til å skape økt kontakt mellom Den norske kirke og bydelens befolkning, spesielt i møte med ensomme unge og eldre. Jeg ønsker at menigheten kan framstå som flerkulturell, og vil gjerne arbeide for økt gudstjenestedeltagelse og bidra til at flere finner gudstjenesten som betydningsfull i troslivet.

1. **Tone Elisabeth Bakken, 55 år**
* bor i Stovnerveien. Jeg arbeider som lektor i den videregående skole.

Jeg er opptatt av at kirken kan være et tilbud for folk i alle aldere, og ønsker å arbeide for at det fortsatt skal være et stort aktivitetsnivå i kirkene. Jeg ønsker også å arbeide for dåp, barn og unge.

1. **Rima Justine Rajendram, 28 år**
* bor i Veitvetstubben.

Jeg har stilt meg til disposisjon for å delta i videreutvikling av det pågående menighetsrådsarbeidet.

1. **Jorid Næss-Torheim, 50 år**
* bor i Skanseveien. Jeg arbeider som operasjonssykepleier.

Jeg er opptatt av og vil arbeide for at det finnes gode møteplasser og at alle skal føle seg hjemme i menigheten.

1. **Solvor Holter, 40 år**
* bor i Stovnerlia. Jeg arbeider som norsklærer i voksenopplæringen.

Jeg er opptatt av at kirken må ha Guds ord som rettesnor. Jeg ønsker å arbeide for å ha bønne- og lovsangskvelder, samt utadrettede møter med fokus på evangeliet.

1. **Øivind Kittelsaa, 39 år**
* bor i Nico Hambros vei. Jeg arbeider som lærer på en ungdomsskole.

Jeg er opptatt av samhørighet og inkludering. Jeg vil arbeide for å ta vare på og utvikle de lokale fellesskapene i de tre kirkene.

1. **Inger Elisabeth Kristiansen, 69 år**
* bor i Vestlisvingen, og er pensjonist. Jeg hara tidligere arbeidet som økonom.

Jeg ønsker å ha en åpen kirke med plass for alle. Jeg vil arbeide for å videreutvikle det gode samarbeidet i våre kirker.

1. **Tone Gjerald, 61 år**
* bor i Jacobine Ryes vei. Jeg arbeider som sekretær.

Jeg er opptatt av at alle skal føle seg velkommen i menigheten. Jeg er særlig opptatt av tilbudet til barn og unge. I menighetsrådet vil jeg gjerne arbeide med teologiske spørsmål.